Мая сённяшня гераіня вельмі падабаецца сваім вучням. І не дзіва: прыгожая, сучасная, цікавая. За час работы ў рэдакцыі газеты многа разоў даводзілася чуць, што настаўнік павінен быць эталонам для дзяцей, прычым як знешне, так і ўнутрана. Мне падабаецца гэтая думка, таму ўсіх педагогаў, якіх сустракаю ў жыцці і падчас прафесійнай дзейнасці, прымерваю да эталона. Бывае, сыходзіцца, а іншым разам здараецца наадварот. Тут можа ўзнікнуць пытанне: а што такое эталон у дачыненні да настаўніка?